അഫ്ഗാനിലുള്ള മതന്യൂനപക്ഷങ്ങള്ക്ക് ഇന്ത്യ കൃത്യസമയത്ത് സംരക്ഷണം നല്കിപ്രശംസിച്ച് യുഎസ് പ്രതിനിധി വാഷിംഗ്ടണ് : അഫ്ഗാനിസ്താന് പിടിച്ചെടുക്കാന് താലിബാനെ സഹായിച്ചത് പാക് ചാരസംഘടനയായ ഐഎസ്ഐ ആണെന്ന് യുഎസ് ജനപ്രതിനിധി. അഫ്ഗാന് പൗരന്മാര്ക്കെതിരെ താലിബാന് നടത്തുന്ന നരനായാട്ട് പാക് നേതാക്കള് ആഘോഷിക്കുകയാണെന്നും അമേരിക്കയിലെ റിപ്പബ്ലിക്കന് പാര്ലമെന്റ് അംഗമായ സ്റ്റീവ് ചാബോട്ട് കുറ്റപ്പെടുത്തി. താലിബാന് ഭീകരാക്രമണം നടത്തുന്നതിന് ആവശ്യമായ എല്ലാ സഹായങ്ങളും പാകിസ്താന് എത്തിച്ചു നല്കുന്നുണ്ടെന്ന വിവരങ്ങള് പുറത്തുവരുന്ന സാഹചര്യത്തിലാണ് യുഎസ് പ്രതിനിധി ഇക്കാര്യം സ്ഥിരീകരിച്ചത്. അഫ്ഗാനില് ആക്രമണങ്ങള് വര്ദ്ധിച്ചുവന്ന സമയത്ത് രാജ്യത്തെ ന്യൂനപക്ഷ സമുദായത്തെ സംരക്ഷിച്ച ഇന്ത്യന് സര്ക്കാരിനെയും അദ്ദേഹം പ്രശംസിച്ചു. അഫ്ഗാനില് നില്ക്കുന്ന മതന്യൂനപക്ഷത്തെ താലിബാന് ഭീകരര് ആക്രമിച്ച് കൊല്ലുമെന്നത് സുനിശ്ചിതമാണ്. അവരെ കൃത്യസമയത്ത് രക്ഷിച്ച് ഇന്ത്യയിലേക്കെത്തിച്ച സര്ക്കാരിനെ അഭിനന്ദിക്കുന്നുവെന്ന് അദ്ദേഹം പറഞ്ഞു. അഫ്ഗാനില് പൗരന്മാര്ക്ക് നേരെ ആക്രമണങ്ങള് നടക്കുമ്ബോള് ഇസ്ലാമാബാദില് പാക് നേതാക്കള് അത് ആഘോഷമാക്കുകയാണ് ചെയ്യുന്നത്. പാകിസ്താനിലും മതന്യൂനപക്ഷങ്ങള്ക്ക് നേരെ ആക്രമണങ്ങള് നടക്കുന്നുണ്ട്. തട്ടിക്കൊണ്ടുപോകല്, നിര്ബന്ധിത മതപരിവര്ത്തനം, നിര്ബന്ധിത വിവാഹം ഉള്പ്പെടെയുള്ള സംഭവങ്ങളാണ് പാകിസ്താനില് അരങ്ങേറുന്നത്. ഇത്തരം ആക്രമണങ്ങളെക്കുറിച്ച് സ്വന്തം രാജ്യത്തെ പൗരന്മാര്ക്ക് പറഞ്ഞുകൊടുക്കുകയും ബോധവത്കരണം നടത്തുകയുമാണ് ചെയ്യേണ്ടതെന്നും അദ്ദേഹം വ്യക്തമാക്കി. അമേരിക്കയില് ആറ് ദശലക്ഷത്തോളം ഹിന്ദുക്കള് താമസിക്കുന്നുണ്ടെന്നും അദ്ദേഹം പറഞ്ഞു. അവര് അമേരിക്കന് സമൂഹത്തിന്റെ ഭാഗമായിക്കഴിഞ്ഞിരിക്കുകയാണ്. അമേരിക്കയിലെ ഹിന്ദുക്കള്ക്ക് നേരെയുള്ള വിവേചനം വര്ദ്ധിച്ചിരിക്കുകയാണെന്നും അതിന് രാജ്യത്ത് സ്ഥാനമില്ലെന്നും അദ്ദേഹം വ്യക്തമാക്കി.